**Továbbhaladási feltételek az SNI enyhe értelmi fogyatékosok oktatásában**

1-4 évfolyam

A továbbhaladás feltételeinek meghatározásánál figyelembe vettük a fogyatékosságból adódó speciális feltételeket és lehetőségeket, így a minimálisan teljesítendő elvárásokat kétéves ciklusokban fogalmaztuk meg.

**1-2. évfolyam**

MAGYAR NYELV ÉS IRODALOM

* A tanuló tudjon beszélgetésekbe bekapcsolódni.
* Alkalmazza a tanult nyelvi formákat a mindennapi kommunikációs helyzetekben.
* Tudja összefüggően kifejezni a gondolatait.
* Legyen képes adott témában 4-5 mondat alkotására.
* Ismerje a tanult nyelvtani fogalmakat (mondatfajták, szófajok, magánhangzók, mássalhangzók, betűrend, szótagolás).
* Alkalmazza a megismert helyesírási szabályokat.
* Ismerje a „j” hang kétféle jelölését a gyakorolt szavakban.
* Legyen képes a feldolgozott szövegek folyamatos olvasására.
* Alkalmazza eszközszerűen az olvasást és az írást a tartalmi megértést bizonyító egyszerű feladatok megoldásában.
* Tudja az olvasott történetek, mesék szereplőiről, magatartásukról véleményét röviden megfogalmazni.
* Tudjon az olvasottakról összefüggően beszámolni.
* Írásképe legyen tiszta, rendezett, olvasható.
* Legyen képes előkészítés után tollbamondással 4-5 mondat leírására.

MATEMATIKA

* Alapvető téri irányok, viszonyok és a viszonyokat kifejező szavak megismerése.
* A tárgyak, személyek, alakzatok mennyiségi tulajdonságainak, viszonyainak megismerése. A mennyiségi jellemzők kifejezése természetes számokkal.
* Egy-egy dolog, jelenség megváltozásának megfigyelése az érzékszervek segítségével. Változások kifejezése szavakkal és egyszerű műveletekkel.
* Hallott rövid történet képzeletben való követése, kirakása képekkel. Mindennapos problémák megoldásának elképzelése.
* Számmemória fejlesztése nagymozgásos cselekvéssel. Lejátszódott eseményekre, egyszerű szóbeli információkra való emlékezés.
* Gondolkodási funkciók és műveletek erősítése: összehasonlítás, azonosítás, megkülönböztetés. Válogatás, osztályozás, sorba rendezés. Analógiák követése.
* Fogalmak viszonyának rendezése cselekedtetéssel. Rendszerezést segítő eszközök megismerése.
* Események megjelenítése rajzban. Képek reprodukálása részekből. Sorminta befejezése.
* A matematika tanulásához szükséges szavak fokozatos megismerése. Saját gondolat kifejezése egy-egy mondattal.
* A közös cselekvéshez, szükséges tulajdonságok, felépítése, szokások kialakítása.
* A tantárgy iránti tanulási kedv folyamatos szinten tartása. Az önfejlesztés igényének támogatása, értékelése. Az önismeret, az önszabályozás képességének fejlesztése.

ERKÖLCSTAN

* A tanuló elemi ismeretekkel rendelkezik személyi adatairól, külső tulajdonságairól.
* A körülötte élő gyermekekhez és felnőttekhez barátságos magatartással közeledik, pozitívan viszonyul a környezetéhez.
* Udvariasan kommunikál környezetével (gyerekkel, felnőttel) köszönés, kérés, beszélgetés során.
* Képességeinek megfelelően nyitott a természet szépségeire, óvja, vigyázza környezetét.
* Érzéseit, gondolatait rajzban, mozgással és szóban fejezi ki.
* Különbséget tesz mese és valóság között.

KÖRNYEZETISMERET

* Alkalmazza a gyakorolt megismerési módszereket (tapasztalat, megfigyelés, csoportosítás).
* Tudja kifejezni tapasztalatait szóban és rajzban.
* Tudja az időjárás elemeinek, a napoknak, a napszakoknak és az évszakoknak a nevét.
* Ismerje a fő csapadékfajtákat.
* Értse az összehasonlítások során a tanár által használt kifejezéseket, relációkat.
* Használja a téri és idői relációkat jelentő legegyszerűbb kifejezéseket.
* Fokozatosan önállósodjon a gyalogos közlekedésben.
* Ismerje fel és nevezze meg a megfigyelt növényeket és állatokat. Tudja, hogy a növényeknek emberi táplálkozásra alkalmas részeik vannak, melyek az egészséges táplálkozásban fontos szerepet játszanak.
* Vegyen részt az életkorának megfelelő növényápolási és állatgazdálkodási munkákban.
* Fokozódó önállósággal válassza meg az évszaknak, az időjárásnak megfelelő öltözéket.

ÉNEK-ZENE

* Szívesen és örömmel vegyenek részt az énekórai munkában, a közös éneklésekben, ritmikai, dallami és fantáziafejlesztő játékokban.
* Szerezzenek ismereteket a gyermekdalok és -játékok körében.
* Ismerjék fel a többször hallott felvételek alapján környezetük hangjait, zajait, zörejeit. Vegyenek részt a közös mozgásos játékban, fejlődjön mozgásuk és együttműködési képességük.

VIZUÁLIS KULTÚRA

* Tudjon megfigyelni formákat, azokat nagyság szerint rendezni.
* Tudja a tárgyak helyét, helyzetét segítségnyújtással meghatározni.
* Tudja megkülönböztetni a sík- és térformákat. Tudja megnevezni, ábrázolni a szabályos, szabálytalan, valamint a szögletes-íves, szögletes-gömbölyű és szimmetrikus formákat.
* Értse meg a tankönyv ábráit, az egyszerű eligazító táblákat, piktogramokat.
* Értelmezze az egyszerű arckifejezéseket, gesztusokat.
* Tudjon szabadon képet alakítani élmény alapján festéssel, rajzzal.
* Tudja kifejezni az évszakokhoz kapcsolódóan az időjárás egyszerű jelenségeit a képkialakításaiban.
* Tudjon tárgyakat készíteni papírból, agyagból.

TECHNIKA ÉS ÉLETVITEL

* Fokozódó önállóság az önkiszolgáló tevékenységben.
* Szabálykövető magatartás az étkezésben, az egyéni fejlettségnek megfelelő feladatok elvégzésében, a munka elfogadásában.
* A megfigyelt anyagok felismerése, megnevezése, tapasztalatok, ismeretek felhasználása az egyszerű megmunkálásban, a megismert eszközök balesetmentes használata.
* Egyszerű modell, rajz alapján építés, térrendezés.
* A gyalogos közlekedés szabályainak ismerete.

TESTNEVELÉS ÉS SPORT

* A tanuló tartsa be a biztonsági szabályokat.
* Értse az órán elhangzó utasításokat és szakkifejezéseket, ezeknek megfelelően cselekedjen.
* Legyen képes alkalmazni a tanult sorakozási formákat, alakzatokat, menetgyakorlatokat.
* Tudja végrehajtani a bemelegítő gyakorlatokat bemutatás után.
* Legyen képes gyors indulásokra, irány- és iramváltásokra futásgyakorlataiban.
* Érzékelje a távolba és a célba dobás különbségét.
* Különböztesse meg mozgásában a magasba és a távolba ugrást.
* Tudja összekapcsolni és irányítással végrehajtani a tanult talajtornaelemeket.
* Ismerje, illetve alkalmazza a labda birtokbavételének és továbbításának egyszerű kéz- és lábtechnikai megoldásait.
* Ismerje a tanult játékok nevét, tanári segítséggel idézze fel és tartsa be a játékszabályokat.

**3-4. évfolyam**

MAGYAR NYELV ÉS IRODALOM

* A tanuló legyen képes a mindennapi érintkezésben a kommunikációs helyzetnek megfelelő, néhány mondatos szöveg alkotására, véleményének egyszerű közlésére.
* Tudjon kérdést feltenni, válaszolni, egyszerű üzenetek átadásában közreműködni.
* Ismerje saját személyi adatait.
* Beszéljen érthetően, tagoltan, helyes köznyelvi kiejtéssel, megfelelő ritmusban.
* Legyen képes előkészítéssel, segítséggel szövegértést bizonyító feladatok megoldására, ismeretek, információk gyűjtésére.
* Tudjon 1-2 mondatos véleményt megfogalmazni az olvasott, hallott szövegben szereplők magatartásával kapcsolatban.
* Legyen képes felkészülés után egyenletes tempóban olvasni.
* Írásképe legyen rendezett, olvasható.
* Tudjon szavakat, rövid mondatokat másolni írottról, nyomtatottról előkészítéssel, 3-4 betűből álló szavakat tollbamondás után leírni előkészítéssel.
* Legyen képes alkalmazni a gyakorolt helyesírási szabályokat – előkészítés mellett alkalmazza a mondatkezdő nagybetűt, a mondatvégi írásjeleket, legyen ismerete a „j” hang kétféle jelöléséről.
* Legyen betűismerete a tanult betűk körében.
* Legyen képes 3-4 mondóka vagy vers elmondására.
* Rendelkezzen elemi műfaji ismeretekkel (vers, próza megkülönböztetése).
* Tudjon szöveghűen elmondani emlékezetből 3-4 verset.
* Legyen képes egyszerű esztétikai ítéletalkotásra a természeti környezetre, tárgyakra, életkorának megfelelő műalkotásokra vonatkozóan.

MATEMATIKA

* Legyen jártas a tulajdonságok változásainak megfigyelésében, megfogalmazásában, a halmazok képzésében.
* Tudjon megfogalmazni egyszerű állításokat és azok tagadását.
* Legyen biztos számfogalma, műveletfogalma az adott számkörben.
* Tudjon önállóan megoldani egyszerű szöveges feladatokat.
* Legyen jártas egyszerű relációk értelmezésében, kifejezésében, megfogalmazásában, a számok nagyságának összehasonlításában.
* Ismerjen fel egyszerűbb szabályokat, és tudja azokat megfogalmazni.
* Tudjon egyszerű, állandó különbségű számsorozatot folytatni mindkét irányban.
* Ismerje a téglalap és a négyzet tulajdonságait.
* Legyen jártas a négyzet és a téglalap kerületének értelmezésében. Gyűjtsön tapasztalatokat a számításokban.
* Ismerje fel a kockát, téglatestet, gömböt, hengert, négyzetet, kört, háromszöget; tudjon előállítani testeket gyurmából, síkidomokat vágással, tépéssel, rajzolással.
* Ismerje a szabvány mértékegységeket.

ERKÖLCSTAN

* A tanuló életkorának és képességének megfelelő szinten képe van saját külső és belső tulajdonságairól.
* Figyel másokra, egyszerűen ki tudja fejezni érzéseit, gondolatait. Bekapcsolódik csoportos beszélgetésbe.
* Kialakul szabálytudata, képes a szabályok betartására.
* Képes másokkal kapcsolatot kialakítani, felnőtt segítségével konfliktusokat feloldani.
* Érzelmileg kötődik a magyar kultúrához.
* Elemi szinten megismeri más népek hagyományait, kulturális jelenségeit.
* A múlt értékeinek megismerésére és azok megóvására törekszik.

KÖRNYEZETISMERET

* Tudjon csoportosítani adott szempontok alapján. Vegye észre, hogy a tulajdonságok egy része fontos, lényegi, míg mások kevésbé fontosak.
* Tudja, hogy a víz és a levegő elengedhetetlen feltétele az élőlények létezésének.
* Tapasztalja meg, hogy a halmazállapotok egymásba átalakulhatnak.
* Fedezze fel az időbeli sorrendiséget a napi, havi történésekkel kapcsolatosan. Tudja az évszakok, hónapok, napok, napszakok nevét.
* Tudja megkülönböztetni a tűlevelű és a lombos fát.
* Legyen képes felsorolni segítséggel az életjelenségeket és az élethez szükséges környezeti feltételeket.
* Sorolja fel kép vagy a valóság alapján a virág és a gyümölcs részeit.
* Vegyen részt növényápolásban és a környezetében lévő állatok gondozásában.
* Fedezze fel, hogy az évszakok változása periodikus változásokat okoz a növények életében.
* Tudja felismerni a különböző élőhelyek jellemző állatait.
* Ismerje fel a háziállatokat képen és lehetőség szerint a valóságban is.
* Tudja, hogy az ember gondoskodik az állatokról és az állatok táplálékot nyújtanak az embernek.
* Ismerje a helyes étkezési rendet és étkezési szokásokat.
* Tudja, hogy betegség esetén orvoshoz kell fordulnia.
* Használja tudatosan a szemétgyűjtőket.
* Tájékozódjon biztonsággal az iskola épületében és a lakásban.
* Ismerje az utat a lakástól az iskoláig.
* Ismerje környezetének legjellemzőbb felszíni formáit és vizeit.

ÉNEK-ZENE

* Vegyenek részt a dalok tanulásában, közös éneklésében.
* Kedvvel és szívesen énekeljenek.
* Fejlődjön ritmusérzékük, mozgásuk, fantáziájuk.
* Segítséggel tudjanak tájékozódni a vonalrendszerben, erősödjenek ismereteik a zenei írás-olvasás terén.
* Ismerjék fel a többször hallott zenéket, legyenek képesek zenei részletek irányított figyelmű hallgatására is.

VIZUÁLIS KULTÚRA

* A tanuló ismerje a vizuális alapelemek egyszerű rendszereit (vonalfajták, formák, színritmusok).
* Ismerje a vizuális alapelemek viszonylatait (irány, arány, kompozíció, hangsúlyozás).
* Váljon gyakorlottá az egyes vizuális elemek használatában. Fejlődjön érzelmi világa és kreativitása.
* Tudjon képet alkotni az időjárás, az évszakok hangulatának kifejezésével, a téri viszonylatok spontán rögzítésével.
* Legyen képes egyszerű vizuális ritmusok létrehozására.
* Tudjon megfigyeléseket tenni és azokat megfogalmazni a természeti környezet vizuális jellemzőire vonatkozóan.
* Tudjon a megismert anyagokkal tárgyakat készíteni.
* Értse a legegyszerűbb vizuális jelzéseket.
* Ismerje a vonal- és foltképzési technikákat.
* Legyen képes tárgykészítés céljából forma- és színritmusok létrehozására.
* Biztosan ismerje a térbeli viszonylatokat a téri szerkezetek létrehozásakor.
* Ismerjen fel cselekvéssort képeken.
* Ismerjen fel tárgyakat két nézete alapján.
* Legyen képes látvány hatására képet alkotni.
* Tudjon látvány alapján tárgyakat segítséggel, szóban elemezni, összefüggéseket rávezetéssel felfedezni.

INFORMATIKA

* Ismerje a számítógép fő részeit, tudja az egér és a billentyűzet funkcióit.
* Ismerje az alapvető informatikai alapfogalmakat.
* Tudjon egyszerű rajzokat, ábrákat készíteni programok segítségével.
* Tudjon másolni előre megírt algoritmusokat.
* Tudja használni ismeretszerzésre az internetet.
* Tudjon tájékozódni az iskolai könyvtárban., ismerje a kölcsönzés szabályait.

TECHNIKA ÉS ÉLETVITEL

* A természeti, társadalmi és a technikai környezet megfigyeléséből, elemzéséből gyűjtött tapasztalatok értelmezése, felhasználása egyszerű feladathelyzetben, anyagok megmunkálásában, eszközök használatában.
* Az épített környezet megnevezése, önálló tervezés, építés kockák, dobozok, szerelőelemek felhasználásával.
* A gyalogos közlekedés szabályainak betartása jártasság szinten, gyakorlottság a tömegközlekedésben (egyéni fejlettség szerint). Szabálykövető magatartás.
* Kulturált együttműködés, részvétel életkorának, állapotának megfelelő közösségi munkában, a családi munkamegosztásban, házimunkában.
* A tanult, a begyakorolt életviteli szokások alkalmazása konkrét helyzetekben: ruházkodás, tisztálkodás, táplálkozás, takarékosság, tisztaság, rend megőrzésében.

TESTNEVELÉS ÉS SPORT

* A tanuló értse meg és hajtsa végre az utasításokat menetgyakorlatok közben.
* Törekedjen a tanult mozgásformák, gyakorlatok esztétikus, koordinált végrehajtására.
* Növekedjen az egyéni teljesítménye növekedjen.
* Tudjon egyenletes iramban 4-6 percig futni vagy futómozgást tartalmazó tevékenységet végezni.
* Törekedjen a maximális futósebesség elérésére rövidtávon, majd a sebesség minél hosszabb ideig történő tartására.
* Tudjon állórajtból indulni, ugrásoknál elrugaszkodásra hangsúlyt helyezni.
* Növekedjen a célba dobásoknál a találatszám, távolba dobásoknál az egyéni eredmény.
* Tudjon a tanult talajtornaelemekből összeállított egybefüggő talajgyakorlatot végrehajtani tanári segítséggel.
* Tudjon egyfajta szekrényugrást végrehajtani, segítségnyújtás mellett elvégezni.
* Alkalmazkodjon a labda méretéhez, súlyához, a repülő labda útjához, ívéhez, irányához, sebességéhez.
* Alkalmazzon egy számára megfelelő labdafogást, elkapást, birtoklást feladathelyzetben és játékban.
* Tudjon a játékhelyzetnek megfelelően helyezkedni, viselje el játék közben a kudarcokat.
* Tudjon a mellig érő vízben biztonságosan mozogni.